Bjørn Loge har vært med i arbeiderbevegelsen fra han ble medlem i Drøbak A.U.L. tidlig på 1970-tallet, og i Drøbak-Frogn Arbeiderparti fra 1973. Der har han hatt en rekke verv, og han har også vært nestleder i Akershus arbeiderparti og medlem av landsstyret i Det norske Arbeiderparti. Han satt i Frogn kommunestyre sammenhengende i seks perioder, fra 1975 til 1999. I 22 år var han medlem av formannskapet og fra 1987 til 1999 var han ordfører. Etter en pause på 8 år, sitter Bjørn Loge igjen i kommunestyret. Han har også verv i interkommunale organer.